सीएम विंडो की शिकायतों का जल्द से जल्द करें निपटान : सीटीएम
नारनौल | सीएमविंडो पर आने वाली शिकायतों को प्राथमिकता से निपटाएं। लंबित शिकायतों के निपटान में किसी प्रकार की लापरवाही बर्दाश्त नहीं की जाएगा। यह बातें बुधवार को सीटीएम डॉ. सुनील कुमार ने लघु सचिवालय में अधिकारियों की बैठक में कहीं। उन्होंने कहा कि पिछले 4 माह में शिकायतों के निपटान में कमी आई है। जिसके तहत नवंबर में 73 फीसदी, दिसंबर में 56 फीसदी, जनवरी में 17 फीसदी तथा फरवरी में 5 फीसदी शिकायतें ही निपटाई जा सकीं। वहीं कुछ शिकायतें एक साल पहले की भी हैं इनमें कनीना नपा की 2, नांगल चौधरी नपा की 1 शिकायत एक साल से लंबित है। जबकि नगर परिषद नारनौल की 36 शिकायतें लंबित हैं। जिसमें से ज्यादातर शिकायतें अवैध कब्जे से संबंधित हैं। उन्होंने इस मौके पर डीएसपी महेश कुमार के अलावा जिले के अन्य खंडों के अधिकारी मौजूद थे।
hin_Deva hin_Deva